

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003589637 2024 08233 001 000 060 107 04 042**

**Датум : 30. 12. 2024. године**

**ЛАПОВО**

На основу члана 100. став 1. тачка 3. Закона о планирању и изградњи („Службени гласник РС”, бр. 72/2009,81/2009 - испр., 64/2010 - одлука УС, 24/2011, 121/2012, 42/2013 - одлука УС,50/2013 - одлука УС, 98/2013 - одлука УС, 132/2014, 145/2014, 83/2018, 31/2019,37/2019 - др. закон , 9/2020 и 52/21), члана 66. став 1. Одлуке о грађевинском земљишту („Службени гласник Општине Лапово“, бр. 19/21) и члана 37. тач. 36. Статута општине Лапово („Сл. Гласник општине Лапово“, бр.2/19), на предлог Општинског већa Општине Лапово, Скупштина општине Лапово, на седници одржаној дана 30. децембра 2024. године, донела је

**ОДЛУКУ**

**О ПОКРЕТАЊУ ПОСТУПКА ОТУЂЕЊА КП БР. 8887/2 КО ЛАПОВО ИЗ ЈАВНЕ СВОЈИНЕ ОПШТИНЕ ЛАПОВО НЕПОСРЕДНОМ ПОГОДБОМ**

**Члан 1.**

**ПОКРЕЋЕ СЕ ПОСТУПАК ОТУЂЕЊА** непокретности непосредном погодбом, из јавне својине општине Лапово, и то:

-Кп. бр. 8887/2 КО Лапово, земљиште у грађевинском подручју, површине 122 м2.

**Члан 2.**

Поступак отуђења непокретности из члана 1. ове Одлуке спровешће се сагласно одредбама Закона о планирању и изградњи („Службени гласник РС”, бр. 72/2009,81/2009 - испр., 64/2010 - одлука УС, 24/2011, 121/2012, 42/2013 - одлука УС,50/2013 - одлука УС, 98/2013 - одлука УС, 132/2014, 145/2014, 83/2018, 31/2019,37/2019 - др. закон , 9/2020 и 52/21 у даљем тексту: Закон) и Одлуке о грађевинском земљишту („Службени гласник Општине Лапово“ бр. 19/21).

**Члан 3.**

Непокретност из члана 1. ове Одлуке отуђује се из јавне својине Општине Лапово по процењеној тржишној вредности непокретности утврђеној актом пореског или другог надлежног органа или лиценцираног проценитеља, у складу са законом.

**Члан 4.**

Уступа се Комисији за грађевинско земљиште даље спровођење поступка отуђења грађевинског земљишта предузимањем радњи из надлежности Комисије.

**Члан 5.**

Одлуку објавити у „Службеном гласнику општине Лапово“.

**ПРЕДСЕДНИЦА**

**Мирела Раденковић**

**ОБРАЗЛОЖЕЊЕ**

Правни основ за доношење ове Одлуке налази се у члану 100. став 1 тачка 3. којим је предвиђена могућност отуђења грађевинског земљишта из јавне својине непосредном погодбом.

Чланом 64. става 1. тачка 3. Одлуке о грађевинском земљишту бр. 020-216/21-I („Службени гласник Општине Лапово“ бр. 19/21), предвиђено је да се грађевинско земљиште може отуђити непосредном погодбом у случају формирања грађевинске парцеле у складу са одредбама закона којим је урeђена област одређивања односно утврђивања земљишта за редовну употребу објекта.

Чланом 69. Одлуке о грађевинском земљишту прописано је да се отуђење грађевинског земљишта власнику објекта за који је поднет захтев за леглизацију за који је надлежна организациона јединица локалне самоуправе утврдила да постоји могућност легализације односно озакоњења, врши се непосредном погодбом, по тржишним условима а на основу правоснажног решења којим је одређено да је грађевинско земљиште испод објекта земљиште за редовну употребу, а сходно одредбама закона којим је уређена област одређивања земљишта за редовну употребу објекта у посебним случајевима.

У поступку за озакоњења објекта бр. 351-415/2010-IV-02 који се води пред Одељењем за урбанизам, имовинско-правне и стамбено-комуналне послове, донето је Решење од 15.11.2024.г., у ком је надлежно Одељење утврдило да се стамбени и помоћни објекат подносиоца захтева једним делом налазе на кп. бр. 8887/2 КО Лапово, која је у јавној својини Општине Лапово. Истим Решењем је одредио да је земљиште у површини од 53 м3 испод стамбеног објекта и земљиште у површини од 12м2 испод помоћног објекта, земљиште за редовну употребу тих објеката, те је утврдио право власника објекта да на земљишту које је решењем одређено за редовну употребу стекне право својине и прекинуо поступак озакоњења до решавања имовинских односа.

Дана 26.11.2024. године Одељењу за урбанизам, имовинско-правне и стамбено-комуналне послове, Драган Радивојевић из Лапова, је поднео захтев за отуђење парцеле у јавној својини 8887/2 КО Лапово, на чијем се делу налаза објекти у поступку озакоњења, чији је он власник, позивајући се на решење овог одељења од 15.11.2024. године које доставио у прилогу захтева.

Чланом 105. став 7. Закона о планирању и изградњи је прописано да ако се у поступку утврђивања земљишта за редовну употребу објекта прописаним чланом 70. овог закона утврди да је земљиште за редовну употребу објекта мање од катастарске парцеле на којој је објекат саграђен, власник земљишта може, ако се од преосталог земљишта не може формирати посебна грађевинска парцела, тај преостали део земљишта отуђити власнику објекта по тржишној цени, непосредном погодбом.

Имајући у виду напред наведено донета је Одлука као у диспозитиву.